**KRITERIJ OCENJEVANJA ZA ITS-MUN**

**Listovnik:**

Pri ITS MUN je obvezen listovnik (portoflio). Dijak uspešno izdela portfolio, ko se zadosti navedenim kriterijem:

* V listovniku je vsaj 90% zahtevanih vsebin.
* Gradivo je urejeno, vizualno privlačno z dodatki barv ali z uporabo različnih pisav, pisava je primerno velika, besedilo ločeno z odstavki ali alinejami. Bistvo je jasno izraženo. Gradivo ne izgleda suhoparno.
* Dijakovo samostojno delo je razvidno iz vsebine gradiv, kopiranja iz spleta se ni posluževal, grafični del je izdelal samostojno, dijak je avtor fotografij oz. je naveden vir grafičnega in slikovnega gradiva.
* Gradivo je podano v smiselnem obsegu. Je vsebinsko pravilno, strokovno na ustrezni ravni. Dopolnjeno je z grafiko, fotografijami in z drugimi pristopi. Nabor virov in literature je širok in uporabljen kritično in smiselno.
* Jasno je izraženo razmišljanje, kaj želim doseči, povratne informacije so upoštevane in nadgrajene. Pri zadanih nalogah se izraža napredovanje dijaka v smeri samostojnih iskanj rešitev.

**Avtentična naloga:**

Dijak pridobi eno, končno, oceno iz avtentične naloge. Končna ocena je sestavljena iz delnih ocen:

»Working paper«- dijak v dokumentu napiše tako *Preambulatory clauses* kot *Operative clauses*.

»Position paper«- dijak predstavi problem in posebej poudari pozicijo svoje države do izbranega problema.

»Opening speech«-dijak pripravi uvodni govor MUN razredne konference.

Aktivno sodelovanje na razredni MUN konferenci- oceni se napredek dijaka v veščinah nastopanja, kritičnega razmišljanja in aktivnega sodelovanja v debatah.

Podrobneje se bodo kriteriji za oceno avtentične naloge izdelali skupaj z dijaki v ITS.